LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. BALANDŽIO 4 D. SPRENDIMO** **NR.** [**5TS-1071**](http://www.infolex.lt/lazdijai/Default.aspx?Id=3&DocId=31342) **„DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO PATIKĖJIMO TEISE TVARKOS APRAŠO PATVIRTINIMO“ PAKEITIMO**

2018 m. spalio 31 d. Nr. 34-1502

#### Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Lietuvos Respublikos specialiųjų tyrimų tarnybos 2018-10-15 antikorupcinio vertinimo išvadoje Nr. 4-01-8178 ,,Dėl savivaldybių sudarytų sutarčių registravimo ir duomenų apie jas viešinimo“ pateiktą siūlymą, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašą, patvirtintą Lazdijų rajono savivaldybės tarybos 2014 m. balandžio 4 d. sprendimu Nr. [5TS-1071](http://www.infolex.lt/lazdijai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, ir 17 punktą išdėstyti taip:

„17. Kai savivaldybei nuosavybės teise priklausantis turtas perduodamas šio aprašo 5.3 papunktyje nurodytiems juridiniams asmenims, patikėjimo sutartis turi būti notarinės formos. Ši sutartis kartu yra ir turto perdavimo ir priėmimo aktas. Sutarties sudarymo ir įregistravimo išlaidas apmoka savivaldybės turto patikėtinis (toliau – patikėtinis). Kai perduodamas savivaldybei nuosavybės teise priklausantis savivaldybės administracijoje apskaitytas turtas, šio turto perdavimo procedūras organizuoja savivaldybės administracijos Ekonomikos skyrius. Vienas sutarties egzempliorius privalo būti užregistruotas savivaldybės administracijos Dokumentų valdymo ir informacijos skyriuje bei pateiktas savivaldybės administracijos Ekonomikos ir Buhalterinės apskaitos skyriams. Įstaiga, perdavusi savivaldybei nuosavybės teise priklausantį turtą šio aprašo 5.3 papunktyje nurodytiems juridiniams asmenims, įstaigos internetinėje svetainėje privalo paviešinti duomenis apie turto patikėjimo sutarties pagrindu perduotą nekilnojamąjį turtą, nurodyti adresą, plotą, unikalų numerį, sudarytas sutartis (sutarties sudarymo ir galiojimo datos), teisinį pagrindą, kuriuo vadovaujantis priimtas sprendimas, (nuoroda į savivaldybės tarybos sprendimą) ir, laikantis asmens duomenų apsaugos reikalavimų, – šių objektų patikėtinį.“.

Savivaldybės meras

Parengė

J. Galvanauskienė, 2018-10-26

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. BALANDŽIO 4 D. SPRENDIMO NR.** [**5TS-1071**](http://www.infolex.lt/lazdijai/Default.aspx?Id=3&DocId=31342) **„DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO PATIKĖJIMO TEISE TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-10-26

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. balandžio 4 d. sprendimo Nr. [5TS-1071](http://www.infolex.lt/lazdijai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“ pakeitimo“projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Lietuvos Respublikos Specialiųjų tyrimų tarnybos 2018-10-15 antikorupcinio vertinimo išvadoje Nr. 4-01-8178 ,,Dėl savivaldybių sudarytų sutarčių registravimo ir duomenų apie jas viešinimo“ pateiktą siūlymą.

Šio projekto tikslas – pakeisti Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašą, patvirtintą Lazdijų rajono savivaldybės tarybos 2014 m. balandžio 4 d. sprendimu Nr. [5TS-1071](http://www.infolex.lt/lazdijai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“ 17 punktą ir jį išdėstyti taip:

„17. Kai savivaldybei nuosavybės teise priklausantis turtas perduodamas šio aprašo 5.3 papunktyje nurodytiems juridiniams asmenims, patikėjimo sutartis turi būti notarinės formos. Ši sutartis kartu yra ir turto perdavimo ir priėmimo aktas. Sutarties sudarymo ir įregistravimo išlaidas apmoka savivaldybės turto patikėtinis (toliau – patikėtinis). Kai perduodamas savivaldybei nuosavybės teise priklausantis savivaldybės administracijoje apskaitytas turtas, šio turto perdavimo procedūras organizuoja savivaldybės administracijos Ekonomikos skyrius. Vienas sutarties egzempliorius privalo būti užregistruotas savivaldybės administracijos Dokumentų valdymo ir informacijos skyriuje bei pateiktas savivaldybės administracijos Ekonomikos ir Buhalterinės apskaitos skyriams. Įstaiga, perdavusi savivaldybei nuosavybės teise priklausantį turtą šio aprašo 5.3 papunktyje nurodytiems juridiniams asmenims, įstaigos internetinėje svetainėje privalo paviešinti duomenis apie turto patikėjimo sutarties pagrindu perduotą nekilnojamąjį turtą, nurodant adresą, plotą, unikalų numerį, sudarytas sutartis (sutarties sudarymo ir galiojimo datos), teisinį pagrindą, kuriuo vadovaujantis priimtas sprendimas, (nuoroda į savivaldybės tarybos sprendimą) ir, laikantis asmens duomenų apsaugos reikalavimų, nurodyti šių objektų patikėtinį.“.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vedėja Jolita Galvanauskienė.

Ekonomikos skyriaus vedėja Jolita Galvanauskienė